EkBass/fiwiki-20250220-pages-articles huggingface dataset:
Şabran

Şabran (; vuoteen 1990 saakka Dəvəçi, ven. Дивичи́, Divitši) on kaupunki Azerbaidžanissa. Se sijaitsee Kaukasusvuoriston pääjonon reuna-alueella 122 kilometriä Bakusta luoteeseen. Kaupunki on Şabranin piirin keskus. Sen kautta kulkee Bakusta Venäjän rajalle johtava M2-valtatie sekä Bakun ja Moskovan välinen rautatie. Asukkaita on 23 400 henkeä (vuonna 2010). Dəvəçistä tuli hallintopiirin keskus vuonna 1930, kaupunkimainen taajama vuonna 1944 ja kaupunki vuonna 1961. Se on maatalousalueen keskus, jossa toimii rautatieliikennettä palvelevia yrityksiä, mattotehdas sekä elintarvike- ja rakennusteollisuutta. Vuonna 2010 Dəvəçi nimettiin seudulla sijainneen keskiaikaisen kaupungin mukaan Şabraniksi. ==Lähteet== Luokka:Azerbaidžanin kaupungit Luokka:Şabranin piirikunta
Xanlar Səfərəliyev

Xanlar Həsən oğlu Səfərəliyev (, 1885 nykyisen Füzulin piirin Qoçəhmədlin kylä – 1907 Baku) oli azerbaidžanilainen bolševikkivallankumouksellinen. Xanlar Səfərəliyev syntyi köyhän talonpojan perheeseen. Koulun jälkeen hän lähti ansiotöihin Bakuun. Hän liittyi Venäjän sosiaalidemokraattiseen työväenpuolueeseen vuonna 1904, levitti vallankumouksellista propagandaa ja johti öljytyöläisten lakkoja. Səfərəliyev oli yksi sosiaalidemokraattisen Hümmət-ryhmän johtajista. Öljyteollisuuden palkkamurhaaja haavoitti häntä kuolettavasti syyskuun 20. päivän vastaisena yönä vuonna 1907. Səfərəliyevin hautajaisista muodostui kahdenkymmenen tuhannen hengen mielenosoitus. Josif Stalin piti puheen hänen haudallaan. Nykyinen Göygölin kaupunki oli nimetty Səfərəliyevin mukaan vuosina 1938–2008. ==Lähteet== Luokka:Azerbaidžanilaiset poliitikot Luokka:Azerbaidžanilaiset vallankumoukselliset Luokka:Bolševikit Luokka:Vuonna 1885 syntyneet Luokka:Vuonna 1907 kuolleet
Tasapainopalkka

Taloustieteessä tasapainopalkka tarkoittaa palkkatasoa, jolla työntekijöistä ei ole pulaa eikä ylitarjontaakaan. Liian korkealla palkalla kaikki työntekijät eivät työllisty ja liian matalalla palkalla halukkaita työntekijöiden ottajia (työnantajia) olisi enemmän kuin työntekijöitä on tarjolla. Ammattiliittoilla on tapana asettaa palkat yli työn tasapainohinnan, koska liittojen sisäpiiriläisenemmistö hyötyy tällaisesta ulkopiiriläisten jäädessä työttömiksi palkankorotuksen vuoksi. Tämä työttömyys on siis ”tahdonvastaista” työttömien mutta ”vapaaehtoista” ammattiliiton näkökulmasta. TALOUSTIEDE TÄNÄÄN, kansantaloustieteen professori Jouko Ylä- Liedenpohja, 3. painos, Otava, 1995. Sivut 132-134. ==Katso myös== *Tasapainohinta *Työttömyys == Lähteet == Luokka:Työn taloustiede
Martakert

Martakert (, , ) on kaupunki virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Se sijaitsee Karabahvuorten itäpuolella 62 kilometriä Stepanakertista pohjoiseen. Kaupunki on tasavallan Martakertin piirin keskus. Asukkaita on 4 200 henkeä (vuonna 2009). Martakertista tuli Vuoristo-Karabahin autonomiseen alueeseen kuulunut piirikeskus vuonna 1939, kaupunkimainen taajama vuonna 1960 ja kaupunki vuonna 1985. Neuvostoaikana siellä toimi elintarviketeollisuutta ja puunjalostuslaitos. Vuonna 1989 kaupungissa oli 8 300 asukasta. Azerbaidžan nimesi Martakertin Ağdərəksi marraskuussa 1991. Lokakuussa 1992 maan parlamentti lakkautti Ağdərən piirin ja liitti sen Tərtərin piiriin. Vuoristo- Karabahin sodan aikana kaupungin omistuksesta käytiin kiivaita taisteluja. ==Lähteet== == Aiheesta muualla == Luokka:Azerbaidžanin kaupungit Luokka:Tərtərin piirikunta Luokka:Vuoristo-Karabah
Juutalaisberberi

Juutalaisberberi on berberijuutalaisten puhuma berberikieliin kuuluva juutalaiskieli. Kielellä oli vuoden 1992 arvion mukaan noin 2 000 puhujaa, joista kaikki asuivat Israelissa. Kielen alkuperäiset puhuma-alueet ovat Marokon ja Algerian Atlasvuorilla, mutta kielen puhujat muuttivat sieltä Israeliin 1960- ja 1970-luvuilla. Kieltä käytettiin tavallisen kanssakäymisen lisäksi myös kulttuurissa ja uskonnollisissa teksteissä. Juutalaisberberille käännettiin uskonnollisia tekstejä hepreasta, arabiasta ja katalaanista käyttäen heprealaisia kirjaimia. Nykyisin käytännössä kukaan kielen puhujista ei ole yksikielinen. ==Lähteet== Luokka:Berberikielet Luokka:Juutalaiskielet
Palkkajousto

Työn kysynnän hintajousto eli palkkajousto on taloustieteessä työn kysynnän suhteellinen muutos jaettuna palkan suhteellisella muutoksella. Suomessa se on arviolta -0,4 ... -1. Palkkajousto -0,5 tarkoittaisi, että jonkin yrityksen tai alan palkkojen nousu 1 %:n verran vähentää sen yrityksen tai alan työllisyyttä keskimäärin 0,5 %.Työvoiman kysynnän joustojen ja työn verokiilan vaikutukset työllisyyteen, Eero Siljander, Työpoliittinen Aikakauskirja 3/2002, Työministeriö. Sivut 71-72, 84-85. Mitä suurempi palkkajousto on, sitä enemmän pienikin palkanalennus parantaa työllisyyttä. Lyhyellä aikavälillä joustot ovat pienempiä, joten kaikki vaikutukset työllisyyteen eivät näy heti.Vertaileva näkökulma Suomen työmarkkinoihin, Jutta Moisala, Jukka Pekkarinen, Heikki Taimio, Juhana Vartiainen, Palkansaajien tutkimuslaitos, Valtioneuvoston kanslian julkaisusarja 21/2004, sivut 223-224 Palkkojen aleneminen lisää työllisyyttä kahdella tavalla: * tuotantovaikutus: palkanalennus laskee hyödykkeen hintaa, mikä lisää sen kysyntää, jolloin tarvitaan enemmän työntekijöitä; * korvausvaikutus (substituutiovaikutus): palkanalennuksen vuoksi tuotteet kannattaa tuottaa käyttämällä vähemmän pääomia (mm. koneita) ja enemmän työvoimaa. == Palkkajousto Suomessa == Palkansaajien tutkimuslaitoksen selvityksen mukaan pitkän aikavälin työvoiman kysynnän palkkajousto on Suomessa -0,4 (eri yrityksissä -0,1 .. -2,1, elintarviketeollisuudessa -0,7 ja vähittäiskaupassa -0,5). Jaakko Kianderin tutkimuksen mukaan palkkajousto olisikin pitkän aikavälin keskiarvona -0,8, ja se olisi noussut -1:een (1980-1994), teollisuudessa nousu olisi tapahtunut vasta vuoden 1990 jälkeen. Palkkajousto ohitti -1:n rakennus-, kuljetusväline-, elektroniikka-, elintarvike- ja tevanake-aloilla (tekstiili, vaate, nahka, kenkä) ja oli suurimmillaan keskisuurissa yrityksissä. Jaakko Pehkosen tutkimuksessa suurista teollisuusyrityksistä palkkajoustoksi tulikin -0,97 (1985-1995). ==Katso myös== *Kysynnän hintajousto *Insider-outsider- teoria == Lähteet == Luokka:Työ
Missä olet, Susan?

Missä olet, Susan? () on vuonna 1985 ilmestynyt yhdysvaltalainen komedia- draamaelokuva, jonka on ohjannut Susan Seidelman. Elokuvan pääosassa näyttelevät Rosanna Arquette ja Madonna. == Juoni == Roberta (Rosanna Arquette) on New Jerseyssä asuva tyytymätön kotirouva. Hän on kiinnostunut naisesta, jonka elämää hän seuraa vain lukemalla lehden ”henkilökohtaista”-palstaa. Eräänä päivänä palstalla julkaistaan kirjoitus otsikolla ”Missä olet, Susan?”, jossa mies ehdottaa naiselle tapaamista New Yorkin Battery Park -puistossa. Robertakin menee puistoon ja näkee väläyksen Susanista (Madonna). Näin alkaa tapahtumasarja, johon kuuluu niin väärä identiteetti, amnesia kuin muitakin farssin aineksia. == Näyttelijät == * Rosanna Arquette – Roberta Glass * Madonna – Susan Thomas * Aidan Quinn – Dez * Mark Blum – Gary Glass, Robertan mies * Robert Joy – Jim, mies joka kirjoitti ”Missä olet, Susan?” -ilmoituksen * Laurie Metcalf – Leslie Glass, Robertan käly * Anna Levine – Crystal * Will Patton – Wayne Nolan * Peter Maloney – Ian * Steven Wright – Larry Stillman D.D.S. * John Turturro – Ray, seremoniamestari Magic Clubilla * Anne Carlisle – Victoria * Giancarlo Esposito * Richard Hell – Bruce Meeker * Ann Magnuson – sikarityttö == Palkinnot == Rosanna Arquette voitti BAFTA-palkinnon roolistaan Robertana; hän sai palkinnon kuitenkin sivuroolista, koska Madonna oli jo tuolloin erittäin suosittu. Kohtausten ja repliikkien lukumäärästä ja juonesta päätellen Arquette oli kuitenkin elokuvan päätähti. Arquette oli roolistaan ehdolla myös parhaan musikaali- tai komediaelokuvan naispääosan Golden Globe -palkinnon saajaksi. Elokuva oli ehdolla ranskalaisen César-palkinnon saajaksi kategoriassa parhaana ulkomaisena elokuvana. The New York Times -lehden elokuvakriitikko Vincent Canby nimesi elokuvan yhdeksi vuoden 1985 parhaista. Lehden kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Vuoden 1985 yhdysvaltalaiset elokuvat Luokka:Yhdysvaltalaiset romanttiset draamakomediaelokuvat Luokka:Susan Seidelmanin ohjaamat elokuvat
Ecuadorin maakunnat

Ecuadorin maakunnat () ovat maan ylimmän tason aluehallintoyksiköitä. Ne jaetaan edelleen kantoneihin () ja nämä puolestaan piirikuntiin (). Piirikunnat luokitellaan kaupunkikuntiin ja maalaiskuntiin ja niitä on kaikkiaan tuhat.Ecuador Provinces Statoids Jokaista maakuntaa johtaa prefekti, joka valitaan suoralla kansanvaalilla.Background Note: Ecuador US Department of State Maakunnat voidaan jakaa neljään alueeseen: 11 niistä sijaitsee ylänköalueella, kuusi rannikolla, kuusi Amazonin sademetsäalueella ja yhden muodostavat Galapagosin saaret.Ecuador Provinces Galapagos Tourguide == Ylämaan maakunnat == Ecuadorin ylänköalueen maakunnat kartalla Maakunta Pääkaupunki Pinta-ala (km2) Väkiluku (28.11.2010) 1 Azuay Cuenca 7 995 702 893 2 Bolívar Guaranda 3 926 182 744 3 Cañar Azogues 3 142 223 563 4 Carchi Tulcán 3 750 165 659 5 Chimborazo Riobamba 6 470 452 352 6 Cotopaxi Latacunga 5 985 406 798 11 Imbabura Ibarra 4 615 400 359 12 Loja Loja 10 995 446 743 19 Pichincha Quito 9 465 2 570 201 21 Santo Domingo de los Tsáchilas Santo Domingo 3 805 365 965 23 Tungurahua Ambato 3 369 500 755 == Rannikon maakunnat == Ecuadorin rannikon maakunnat kartalla Maakunta Pääkaupunki Pinta-ala (km2) Väkiluku (28.11.2010) 8 Esmeraldas Esmeraldas 16 219 520 711 14 Manabi Portoviejo 18 894 1 345 779 20 Santa Elena Santa Elena 3 763 301 168 10 Guayas Guayaquil 16 803 3 573 003 7 El Oro Machala 5 817 588 546 13 Los Ríos Babahoyo 7 151 765 274 == Amazonin alueen maakunnat == (maakunnat pohjoisesta etelään, numerot viittaavat oheiseen karttaan.) Amazonin alueen maakunnat kartalla Maakunta Pääkaupunki Pinta-ala (km2) Väkiluku (28.11.2010) 22 Sucumbíos Nueva Loja 18 008 174 522 17 Orellana Puerto Francisco de Orellana 21 675 137 848 18 Pastaza Puyo 29 325 84 329 16 Napo Tena 12 483 104 047 15 Morona-Santiago Macas 23 797 147 866 24 Zamora-Chinchipe Zamora 10 456 91 219 == Saariston maakunta == * Galápagos == Lähteet == == Aiheesta muualla == *
Insider-outsider-teoria

Insider-outsider-teoria on teoria, jota käytetään työn taloustieteessä selittämään taloudellisten toimijoiden käyttäytymistä tilanteessa, jossa joillain toimijoilla on enemmän etuoikeuksia kuin muilla. Teorian kehittivät Assar Lindbeck ja Dennis Snower vuonna 1984. Luokka:Työn taloustiede
Olivier Blanchard

Olivier Blanchard (s. 27. joulukuuta 1948 Amiens, Ranska)Olivier Blanchardin CV (PDF) on Kansainvälisen valuuttarahaston pääekonomisti. Research Papers in Economicsin mukaan hän on maailman siteeratuimpia taloustieteilijöitä. ==Lähteet== Luokka:Ranskalaiset taloustieteilijät Luokka:Vuonna 1948 syntyneet Luokka:Elävät henkilöt
Armando Gun

Armando Antonio Gun Caballero (s. 17. tammikuuta 1986 Panama City) on panamalainen jalkapalloilija, pelipaikaltaan puolustaja. Hän pelasi vuonna 2017 päättyneellä urallaan pääasiassa kotimaassaan mutta jonkin aikaa myös Kolumbiassa ja Costa Ricassa. Gun edusti Panamassa Chepoa, San Franciscoa, Chorrilloa, Plaza Amadoria, Sporting San Miguelitoa, Río Abajoa ja Independiente La Chorreraa. Hän voitti Panaman liigamestaruuden San Franciscon joukkueessa vuonna 2005 ja Sporting San Migueliton joukkueessa vuonna 2013. Vuoden 2005 jälkipuoliskolla hän edusti kolumbialaista América Calia ja tammikuusta 2006 kesään 2007 costaricalaista Alajuelensea. Gun pelasi Panaman alle 20-vuotiaiden maajoukkueessa MM-kilpailuissa vuosina 2003 ja 2005. Hän teki vuoden 2003 kisoissa maalin Yhdistyneitä arabiemiirikuntia vastaan. Hän pelasi Panaman A-maajoukkueessa vuosina 2005, 2006 ja 2009 yhteensä 19 ottelua. Hän oli voittamassa Keski-Amerikan mestaruutta vuonna 2009 ja pelasi samana vuonna myös CONCACAF Gold Cupissa. == Lähteet == Luokka:Panamalaiset jalkapalloilijat Luokka:Vuonna 1986 syntyneet Luokka:Elävät henkilöt
Markus Lohi

Markus Samuli Lohi (s. 16. kesäkuuta 1972 Haukipudas) on suomalainen keskustan poliitikko. Hän on toiminut kansanedustajana vuodesta 2011 alkaen ja sosiaali- ja terveysvaliokunnan puheenjohtajana kesästä 2020 alkaen. == Koulutus ja työura == Markus Lohi on koulutukseltaan oikeustieteen maisteri. Hän on toiminut mm. tilitoimistoyrittäjänä. Ennen eduskuntaa hän toimi Pretax Oy:n lakiasianjohtajana 2007–2011. == Poliittinen toiminta == Markus Lohi liittyi keskustaan 15-vuotiaana. Opiskeluaikoina hän toimi mm. Nuoren Keskustan Liiton hallituksen jäsenenä ja Lapin yliopiston ylioppilaskunnan edustajiston puheenjohtajana 1996–1997. Rovaniemen kaupunginvaltuustossa Lohi on toiminut 1997–2008 ja 2013–2017. Hän toimi valtuustoryhmän puheenjohtaja 2001–2008. Vuoden 2008 ja 2017 kunnallisvaaleissa hän ei ollut ehdolla. Eduskuntavaaleissa 2011 Lohi sai 3 615 ääntä ja tuli valituksi kansanedustajaksi. Kaudella 2011–2015 hän toimi hallintovaliokunnan jäsenenä ja oli talousvaliokunnan varajäsen. Lohi toimi Kansaneläkelaitoksen tilintarkastajana 2011–2015. Eduskuntavaaleissa 2015 hän uusi paikkansa 4 793 äänellä. Kolmannelle kaudelleen vuonna 2019 hän pääsi 4969 äänellä. Lohi valittiin Keskustan Lapin piirin puheenjohtajaksi 2012. Lapin liiton hallituksen puheenjohtajana hän on toiminut vuodesta 2013 lähtien. Keskustan eduskuntaryhmän puheenjohtajaksi Lohi valittiin 2015 ja 2016. Syyskuussa 2020 Oulussa järjestetyssä Keskustan puoluekokouksessa Lohi valittiin puolueen varapuheenjohtajaksi. https://www.iltalehti.fi/politiikka/a/20f4afa0-dd80-403a-96b6-275cdbfa9d61 == Yksityiselämä == Markus Lohi on naimissa luokanopettaja Riikka Lohen kanssa. Heillä on kahdeksan lasta. Sotilasarvoltaan Markus Lohi on yliluutnantti. Harrastuksiin kuuluu juoksu, hiihto ja sulkapallo. Maalaisliiton ranualainen kansanedustaja ja Sunilan I hallituksen sosiaaliministeri Kalle Lohi oli Markus Lohen isän isoisä. == Lähteet == == Aiheesta muualla == * Luokka:Nykyiset kansanedustajat Luokka:Suomen Keskustan poliitikot Luokka:Rovaniemen kaupunginvaltuutetut Luokka:Lapin vaalipiiri Luokka:Suomalaiset juristit Luokka:Vanhoillislestadiolaiset henkilöt Luokka:Vuonna 1972 syntyneet Luokka:Elävät henkilöt Luokka:Lapin aluevaltuutetut
Tuonenkielo

Tuonenkielo eli issikka tai suutarinkielo (Aspidistra elatior) on tuonenkielojen (Aspidistra) sukuun kuuluva vaatimaton kasvi, jota pidetään huonekasvina. Sitä on kasvatettu jo 1800-luvun puolivälissä. Kasvin tummanvihreät ja nahkeat lehdet ovat noin 60 senttimetriä pitkät. Tuonenkielo kukkii harvoin. Kukat ovat maljamaiset, violetinpunaiset ja niiden halkaisija on noin kolme senttimetriä. Kukat puhkeavat aivan maan rajaan, joten ne voi olla vaikea huomata. Tuonenkielo on hidaskasvuinen. Se tarvitsee vain vähän valoa. Tuonenkielosta on olemassa kokovihreän lisäksi kirjavalehtinen muoto A. elatior ’Variegata’. Se vaatii vihreälehtistä muotoa enemmän valoa. == Lähteet == == Aiheesta muualla == *Puutarha.net: Tuonenkielo (suutarinkielo, issikka) (Aspidistra elatior) *Flora of China: Aspidistra elatior Luokka:Parsakasvit Luokka:Huonekasvit
Aidan Quinn

Aidan Quinn (s. 8. maaliskuuta 1959 Chicago, Illinois, Yhdysvallat) on amerikanirlantilainen näyttelijä. ==Nuoruus== Quinnin vanhemmat ovat irlantilaistaustaisia. (Arkistossa) Hän sai katolisen kasvatuksen. Hänen äitinsä Teresa oli kotiäiti ja isänsä Michael Quinn opetti kirjallisuutta. Hänen vanhempi veljensä Declan Quinn on elokuvaaja, toinen veli Paul oli ohjaaja (k. 2021). == Valikoitu filmografia == * Missä olet, Susan? (Desperately Seeking Susan, 1985) * Linnake (The Mission, 1986) * Kyttäyskeikka (Stakeout, 1987) * Orjattaresi (The Handmaid's tale,1990) * Leikkiä Luojan laitumilla (1991) * Benny & Joon (1993) * Mary Shelleyn Frankenstein (Mary Shelley’s Frankenstein, 1994) * Intohimon tuulet (The Legends of the Fall, 1994) * Michael Collins (1996) * Looking for Richard (1996) * Lumotut sisaret (1998) * Wild Child (2008) * Unknown (2011) * Holmes NYC (2012–2019) == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1959 syntyneet Luokka:Elävät henkilöt
Corey Hart

Corey Hart (s. 31. toukokuuta 1962) on kanadalainen rockmuusikko, joka aloitti uransa 1980-luvulla. Hänen suurimmat hittinsä ovat olleet ”Sunglasses at Night” ja ”Never Surrender”.http://www.allmusic.com/artist/corey-hart-p13150 == Lähteet == == Aiheesta muualla == Luokka:Kanadalaiset muusikot Luokka:Elävät henkilöt Luokka:Vuonna 1962 syntyneet
Valle Verzasca

Valle Verzasca on laakso Ticinon kantonissa Sveitsissä. Laakson pohjalla virtaa Verzasca-joki, joka on padottu Contra-padolla.Padon tiedot viranomaissivulla Patoa käytettiin James Bond -elokuvan 007 ja kultainen silmä avauskohtauksen kuvauspaikkana. 220 metriä korkealta padolta tehdään nykyään myös benji-hyppyjä. == Lähteet == Luokka:Sveitsin laaksot Luokka:Ticino
Nicholas Mercator

Nicholas Mercator (, n. 1620 Holstein – 1687 Versailles)Nicolaus Mercator oli saksalainen matemaatikko. Mercator asui Alankomaissa vuodesta 1642 vuoteen 1648. Tämän jälkeen hän muutti Tanskaan ja luennoi Kööpenhaminan yliopistossa vuosina 1648–1654. Vuosina 1655–1657 hän asui Pariisissa. Tämän jälkeen hän muutti Britanniaan ja opetti matematiikkaa Lontoossa vuosina 1658–1682. Hänet kutsuttiin Royal Societyn jäseneksi vuonna 1666. Mercator suunnitteli kronometrin kuningas Kaarle II:lle sekä suunnitteli ja rakennutti Versaillesin palatsin suihkulähteet. Matemaatikkona hänet tunnetaan parhaiten logaritmeja käsittelevästä teoksesta Logarithmo-technica, joka julkaistiin vuonna 1668. Teoksessa hän kuvaa Mercatorin sarjan, joka on luonnollisen logaritmin Taylorin sarja. Saman sarjan keksi myös Gregory Saint-Vincent: :\ln(1 + x) = x - \frac{1}{2}x^2 + \frac{1}{3}x^3 - \frac{1}{4}x^4 + \cdots. == Lähteet == Luokka:Saksalaiset matemaatikot Luokka:Vuonna 1620 syntyneet Luokka:Vuonna 1687 kuolleet
Palkkajäykkyys

Palkkajäykkyys tarkoittaa taloustieteessä, että palkat eivät jousta alaspäin kohti tasoa, jolla työn kysyntä ja tarjonta olisivat yhtä suuret.Palkkajäykkyys ja inflaation työmarkkinavaikutukset tutkimus, Työsuojelurahasto, 27.6.2006 Suomessa yksilötason palkkajäykkyys on huomattavasti suurempaa kuin vertailumaissa Norjassa ja Saksassa. Suomi sijoittuu kärkikolmikkoon Ruotsin ja Ranskan kanssa. Jos (reaali)palkkoja ei lasketa työn kysynnän vähentyessä, työllisyys heikkenee. ==Ammattiliitot ja työttömyys== Jouko Ylä-Liedenpohjan mukaan ammattiliitoissa valta on sisäpiiriläisillä eikä työttömillä ulkopiiriläisillä (outsiders). Tästä syystä niiden kannattaa korottaa minimipalkkoja yli työn tasapainohinnan, jolla työn kysyntä ja tarjonta olisivat yhtä suuret, koska sisäpiiriläisenemmistö hyötyy tällaisesta ulkopiiriläisten jäädessä työttömiksi palkankorotuksen vuoksi. Tämä työttömyys on siis "tahdonvastaista" työttömien mutta "vapaaehtoista" ammattiliiton näkökulmasta. Jouko Ylä-Liedenpohja: Taloustiede tänään, 3. painos, Otava, 1995. Sivut 132-134. Liedenpohjan mukaan tämä selittää sen, miksi ammattiliitot ylläpitävät palkkajäykkyyttä. Sitä kannustaa tähän hänen mielestään myös verotuksen ja korkean työttömyysturvan tuottama korkea efektiivinen rajavero: työttömyys pudottaa työntekijän tuloja ehkä vain murto- osalla palkasta (esim. 18,8 %). ==Katso myös== *Palkkajousto *Tasapainohinta *Kysynnän ja tarjonnan laki *Työttömyys == Lähteet == ==Kirjallisuutta== * Luokka:Työ
Oceans

Oceans on vuonna 2009 valmistunut ranskalainen luontodokumentti, jonka ovat ohjanneet Siivekäs muutto -elokuvasta tunnetut Jacques Perrin ja Jacques Cluzaud. == Arvioita == Ilona-lehden Tuomas Riskalan mukaan Lopputulos on kuin merellistä elokuvasinfoniaa, leuat auki loksauttavan kaunis sukellus vedenalaisen maailman ihmeisiin, mikä pääsee kunnolla oikeuksiinsa vasta isolta kankaalta koettuna. == Lähteet == == Aiheesta muualla == * Viralliset kotisivut Luokka:Ranskalaiset dokumenttielokuvat Luokka:Vuoden 2009 dokumenttielokuvat Luokka:Yhteiskunnalliset elokuvat Luokka:Disneyn elokuvat
Mohammed Kasola

Mohammed Kasola (myös Kasoula; s. 13. elokuuta 1986 Gyamase, Ghana) on qatarilais-ghanalainen jalkapalloilija, pelipaikaltaan puolustaja. Hänellä on myös kenialaisia sukujuuria. Hän pelasi koko uransa Qatarin pääsarjassa. Kasola voitti Al-Saddissa sarjan mestaruuden 2013 ja Qatarin cupin 2014, 2015 ja 2017. Kasola pelasi 2010–2017 Qatarin maajoukkueessa. Hän oli mukana joukkueen kokoonpanossa Aasian-mestaruuskilpailuissa 2011. == Lähteet == Luokka:Qatarilaiset jalkapalloilijat Luokka:Ghanalaiset jalkapalloilijat Luokka:Vuonna 1986 syntyneet Luokka:Elävät henkilöt
I/JR 48 (jatkosota)

Jalkaväkirykmentti 48:n I Pataljoona (I/JR 48) on jatkosotaan kesäkuussa 1941 perustettu Suomen asevoimien pataljoona, joka kuului 18. divisioonan JR 48:aan == Perustaminen ja varustaminen== Pataljoonan perustamisesta vastasi Pohjois- Hämeen Sotilasläänin Jyväskylän Suojeluskuntapiiri. Pataljoona perustettiin Lievestuoreen seurantalolla pääosin Laukaan, Toivakan ja Leivonmäen miehistä. Pataljoona miesvahvuus oli perustamisen jälkeen 31 upseeria, 156 aliupseeria ja 838 miestä, yhteensä 1 025 miestä. Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. == Taistelut == Pataljoonan sotatie on kuvattu pääosin JR 48 koskevassa osassa ==Komentajat== Pataljoonankomentajana oli perustamisesta 21. kesäkuuta 1941 kapteeni Yrjö Hyvärinen aina lakkauttamiseen saakka. ==Lähteet== * * Luokka:Jatkosodan suomalaiset jalkaväkipataljoonat
II/JR 48 (jatkosota)

Jalkaväkirykmentti 48:n II Pataljoona (II/JR 48) on jatkosotaan kesäkuussa 1941 perustettu Suomen asevoimien pataljoona, joka kuului 18. divisioonan JR 48:aan. == Perustaminen == Pataljoonan perustamisesta vastasi Pohjois-Hämeen sotilasläänin Jyväskylän suojeluskuntapiiri. Pataljoona perustettiin Vesangassa ja sen henkilöstö oli pääosin kotoisin Korpilahden, Muuramen ja Säynätsalon kunnista. Pataljoona miesvahvuus oli perustamisen jälkeen 31 upseeria, 149 aliupseeria ja 842 miestä, yhteensä 1 022 henkeä. Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta eivät yksiköt tulleet varustettua kaikin osin määrävahvuuksien mukaisiksi. == Taistelut == Pataljoonan sotatie on kuvattu pääosin JR 48 koskevassa osassa ==Komentajat== Pataljoonankomentajana oli perustamisesta 21. kesäkuuta 1941 alkaen kapteeni Tuomas Hyttinen lakkauttamiseen asti. ==Lähteet== * * Luokka:Jatkosodan suomalaiset jalkaväkipataljoonat
Britannian avaruusohjelma

Britannian avaruusohjelma on Yhdistyneen kuningaskunnan hallituksen ja muiden tahojen ohjelma Britannian osallistumisen kansainväliseen avaruusteknologian edistämiseksi. Britannian tavoitteena ei kuitenkaan koskaan ole ollut aikaansaada brittiläisiä astronautteja tai tehdä miehitettyjä avaruuslentoja. Sen sijaan tavoitteena on ollut kehittää satelliittien laukaisussa tarvittavaa teknologiaa. Britannia ei rahoita Kansainvälisen avaruusaseman toimintaa. Britannia on kuitenkin viime aikoina ryhtynyt tukemaan SSTO-avaruussukkulan kehittämisestä vastaavaa Skylon-projektia. Luokka:Yhdistyneen kuningaskunnan tiede ja tekniikka luokka:Avaruusohjelmat
Corendon Airlines

Corendon Airlines on turkkilainen lentoyhtiö, jonka pääkonttori sijaitsee Antalyassa, Turkissa. == Historia == Lentoyhtiö perustettiin vuonna 2004 ja lennot alkoivat huhtikuussa 2005. == Määränpäät == Yhtiö lentää pääasiassa Alankomaihin, Belgiaan, Israeliin, Italiaan, Ranskaan, Puolaan, Romaniaan, Kosovoon, Albaniaan, Unkariin, Espanjaan, Iraniin ja Saksaan. Corendon Airlines Fleet Laivasto Määrä Matkustajia Boeing 737-300 1 148 Boeing 737-400 2 168 Boeing 737-800 5 189 Yhteensä 7 == Lähteet == Luokka:Turkkilaiset lentoyhtiöt
Gilbert Manier Muvunyi

Gilbert Manier Muvunyi (s. 3. maaliskuuta 1990 Kigali) on ruandalais- ranskalainen jalkapalloilija, pelipaikaltaan puolustaja. Hän edustaa seuratasolla Dinan-Léhon FC:tä. Muvunyi pelasi vuosina 2007-2010 Stade Rennais FC:ssä. == Lähteet == Luokka:Ruandalaiset jalkapalloilijat Luokka:Ranskalaiset jalkapalloilijat Luokka:Vuonna 1990 syntyneet Luokka:Elävät henkilöt
Pang

Pang on noin 36,6 kilometriä pitkä Thamesin sivujoki Berkshiren kreivikunnassa Kaakkois-Englannissa. Se saa alkunsa Comptonin kylän lähistöltä ja laskee Thamesiin Pangbournen kylän jälkeen. Hieman Bradfieldistä itään siihen yhtyy pieni Bournejoki. Jokivarren eläimistön on arvioitu vaikuttaneen Kenneth Grahamen lastenkirjoihin kuten Kaislikossa suhisee. == Lähteet == == Aiheesta muualla == Luokka:Berkshiren joet Luokka:Thamesin vesistö
Arata Isozaki

Arata Isozaki (磯崎 新, Isozaki Arata; 23. heinäkuuta 1931 Ōita – 28. joulukuuta 2022) oli japanilainen arkkitehti. Hän valmistui Tokion yliopistosta vuonna 1954. Izozaki työskenteli Kenzō Tangen arkkitehtitoimistossa kunnes perusti oman vuonna 1963. Izozakille myönnettiin RIBA Gold Medal -arkkitehtuuripalkinto vuonna 1986 ja Pritzker-palkinto vuonna 2019. == Kuvia == Tiedosto:Palau San Jordi Torre Calatrava Barcelona.jpg|Isozakin suunnittelema vuoden 1992 olympiakisojen San Jordi -aukio Barcelonassa Tiedosto:Gran elefant dret i arbre.JPG|Kuvanveistäjä Miquel Barcelón teos Gran elefant dret (2009) Isozakin suunnittelemassa Arbres bessons -talossa Barcelonassa Tiedosto:Isozaki atea..jpg|Isozaki atea Bilbaossa ==Lähteet== == Aiheesta muualla == Luokka:Japanilaiset arkkitehdit Luokka:Vuonna 1931 syntyneet Luokka:Vuonna 2022 kuolleet Luokka:Pritzker-palkinnon voittajat
Marc Methot

Marc Methot (s. 21. kesäkuuta 1985 Ottawa, Ontario, Kanada) on kanadalainen uransa lopettanut jääkiekkopuolustaja. Isokokoinen Methot on pelityyliltään puolustava puolustaja. ==Ura== Methot pelasi vuodet 2002–2005 OHL-joukkue London Knightsissa. Columbus Blue Jackets varasi hänet ensimmäisen siellä vietetyn kauden jälkeen 168. pelaajana NHL:n varaustilaisuudessa 2003. Methot voitti Knightsissa OHL:n mestaruuden ja Memorial Cupin vuonna 2005. Kaudeksi 2005–2006 Methot siirtyi Columbus Blue Jacketsin organisaatioon. Hän pelasi ensimmäisen kautensa kokonaan AHL-joukkue Syracuse Crunchissa, mutta seuraavalla kaudella 2006–2007 Methot pelasi 20 NHL-ottelua tehden neljä syöttöpistettä. Hän pelasi ensimmäisen NHL-ottelunsa 25. helmikuuta 2007 Nashville Predatorsia vastaan. Myös kaudesta 2007–2008 Methot pelasi vielä suurimman osan farmissa ja hän pelasi NHL:n puolella yhdeksän runkosarjaottelua ilman tehopisteitä. Kauden 2008–2009 Methot pelasi kokonaan NHL:ssä ja vakiinnutti paikkansa siellä. Hän pelasi 66 runkosarjaottelua tehoin 4+13=17, mikä on Methotin NHL:n yhden kauden piste-ennätys. Hän teki NHL-uransa avausmaalin 18. lokakuuta 2008 vieraissa Nashville Predatorsia vastaan. Heinäkuussa 2010 Methot teki kaksivuotisen jatkosopimuksen Blue Jacketsin kanssa. Methot pelasi Blue Jacketsissa 275 runkosarjaottelua, kunnes hänet kaupattiin Ottawa Senatorsiin kesällä 2012 vaihdossa Nick Folignoon. ==Maajoukkue== Methot edusti Kanadaa vuosien 2011 ja 2012 jääkiekon maailmanmestaruuskilpailuissa. ==Muuta== Methotin pikkuveli Mathieu pelaa Ottawan yliopistojoukkueessa. ==Tilastot== 2000–2001 Ottawa Sting Minor-ON – – – – – – – – – – 2001–2002 Kanata Laser CJHL 50 3 10 13 22 – – – – – 2002–2003 London Knights OHL 68 2 13 15 46 14 2 4 6 6 2003–2004 London Knights OHL 63 2 9 11 66 15 0 3 3 18 2004–2005 London Knights OHL 67 4 12 16 88 18 2 1 3 32 2005–2006 Syracuse Crunch AHL 70 1 12 13 75 5 0 0 0 8 2006–2007 Syracuse Crunch AHL 59 1 15 16 58 – – – – – Columbus Blue Jackets NHL 20 0 4 4 12 – – – – – 2007–2008 Syracuse Crunch AHL 66 7 6 13 130 13 0 6 6 14 Columbus Blue Jackets NHL 9 0 0 0 8 – – – – – 2008–2009 Columbus Blue Jackets NHL 66 4 13 17 55 4 0 0 0 2 2009–2010 Columbus Blue Jackets NHL 60 2 6 8 51 – – – – – 2010–2011 Columbus Blue Jackets NHL 74 0 15 15 58 – – – – – MM 7 0 0 0 2 2011–2012 Columbus Blue Jackets NHL 46 1 6 7 24 – – – – – MM 6 0 2 2 25 2012–2013 Ottawa Senators NHL 47 2 9 11 31 10 1 4 5 6 2013–2014 Ottawa Senators NHL 75 6 17 23 28 – – – – – 2014–2015 Ottawa Senators AHL 45 1 10 11 18 6 0 0 0 6 Binghamton Senators NHL 1 0 0 0 0 – – – – – 2015–2016 Ottawa Senators NHL 69 5 7 12 34 – – – – – 2016–2017 Ottawa Senators NHL 68 0 12 12 24 18 2 2 4 10 2017–2018 Dallas Stars NHL 36 1 2 3 31 – – – – – 2018–2019 Dallas Stars NHL 9 0 0 0 6 – – – – – 13 kautta yhteensä NHL 624 22 101 123 380 38 3 6 9 24 ==Lähteet== * * * * ===Viitteet=== Luokka:Kanadalaiset jääkiekkoilijat Luokka:Columbus Blue Jacketsin varaamat pelaajat Luokka:Vuonna 1985 syntyneet Luokka:Elävät henkilöt
Rosemary Harris

Rosemary Harris voi tarkoittaa seuraavia henkilöitä: * Rosemary Harris (s. 1923), brittiläinen lastenkirjailija * Rosemary Harris (s. 1927), brittiläinen näyttelijä.
Dorothy Gish

Dorothy Gish (oik. Dorothy Elizabeth de Guiche, 11. maaliskuuta 1898 Massillon, Ohio, Yhdysvallat – 4. kesäkuuta 1968 Rapallo, Italia) oli yhdysvaltalainen näyttelijä. Hänen äitinsä oli näyttelijä Mary Gish ja Dorothy aloitti näyttelemisen neljävuotiaana yhdessä sisarensa Lillianin kanssa. Perhe muutti New Yorkiin, jossa sisarukset näyttelivät muun muassa Mary Pickfordin kanssa. Pickford muutti Hollywoodiin 1909 ja sai D. W. Griffithin palkkaamaan myös Gishin sisarukset studionsa palvelukseen. Sisarusten ensimmäinen yhteinen lyhytelokuva, An Unseen Enemy, valmistui vuonna 1912. Tunnetuimpiin Gishin elokuviin kuuluu Griffithin ohjaama Orpolapset vuodelta 1921. Gish keskittyi teatterinäyttelemiseen vuonna 1930 valmistuneen elokuvan Wolves jälkeen. Takaisin elokuvien pariin hän palasi vasta 1944, jolloin valmistui romanttinen komedia Our Hearts Were Young and Gay. Gishin viimeiseksi elokuvaksi jäi cameorooli Otto Premingerin ohjaamassa elokuvassa Kardinaali vuonna 1963. Gish kuoli 70-vuotiaana Rapallossa, Italiassa vuonna 1968. Hän on saanut tähden Hollywood Walk of Famelle. == Lähteet == == Aiheesta muualla == * Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1898 syntyneet Luokka:Vuonna 1968 kuolleet
Zombie läskinsyöjät

Zombie läskinsyöjät () on italialaisen Lucio Fulcin ohjaama, vuonna 1979 ensi- iltansa saanut kauhuelokuva. Elokuvaa pidetään Fulcin läpimurtoelokuvana ja yhtenä Fulcin kultakauden helmenä City of the Living Deadin, The Beyondin ja Viiltäjän ohella. Zombie läskinsyöjät oli ilmestyessään raakuuksien ja äärimmäisen verisyyden takia kielletty useissa maassa. Isossa-Britanniassa elokuva joutui useimpien Lucio Fulcin elokuvien tapaan Video Nasty -listalla ikärajana X, joka tunnetaan pornoelokuvien ikärajana. Aikalaisesta paheksunnastaan huolimatta elokuva on nykyään saavuttanut kulttimaineen. Elokuva markkinoitiin George A. Romeron ohjaaman Dawn of the Deadin epävirallisena jatko-osana, sillä Dawn of the Dead ilmestyi vuotta aikaisemmin Italiassa nimellä Zombi, mistä juontuu elokuvan alkuperäinen nimi, Zombi 2. Huolimatta nimestään kummallakaan elokuvalla ei ole mitään tekemistä toistensa kanssa juonellisesti. Nimi oli vain yritys hyötyä Dawn of the Deadin saamasta suuresta suosiosta. Zombie läskinsyöjille on myös tehty vuonna 1988 jatko-osa, Zombi 3. ==Juoni== New Yorkiin lainehtii alus ilman miehistöä. Rannikkopoliisit rupeavat tutkimaan sisältöä ja joutuvat heti elävän kuolleen yllättämäksi. Nuori nainen nimeltään Anne Bowles saapuu paikalle ja tunnistaa sen hänen isänsä laivaksi. Hänen isänsä tutkii kaukaisella Matoolin saarella tauteja ja yrittää valmistaa niitä varten rokotteita. Huolestunut Anne päättää lähteä isänsä luokse peläten asioiden olevan pahasti pielessä ja hänen mukaansa lähtee reportteri Peter West. He vuokraavat veneen, jonka omistajat Brian Hull ja Susan Barrett lähtevät kuljettamaan heitä kohti saarta. Päästyään perille he kaikki neljä alkavat tutkia autioitunutta saarta. He löytävät saarella vaimonsa kanssa asustavan tohtori David Menardin, joka kertoo saarella olevan tappava tauti, joka muuttaa voodoohon uskovat kyläläiset kuoltuaan jälleen eläviksi. Annen suureksi suruksi hänen isänsä oli myös kohdannut saman kohtalon, minkä takia tohtori oli joutunut tappamaan tämän. Kohta saaren metsän kätköissä satoja vuosia maatuneet konkistadorit nousevat maan alta ja pian saaren viimeisten selviytyjien on tartuttava kättä pidempään taltuttaakseen verta ja lihaa janoavien elävien kuolleiden valtavan aallon. ==Rooleissa== ==Lähteet== ==Aiheesta muualla== * Zombie Flesh Eaters Internet Movie Databasessa (IMDb.com) * Luokka:Zombielokuvat Luokka:Italialaiset kauhuelokuvat Luokka:Vuoden 1979 italialaiset elokuvat
Lauri Heikkilä

Lauri Juho Antti Heikkilä (24. kesäkuuta 1957 Rymättylä – 25. maaliskuuta 2024 Strasbourg) oli suomalainen Perussuomalaisia edustanut poliitikko. Hän oli kansanedustaja Varsinais-Suomen vaalipiiristä kaudella 2011–2015. == Tausta == Koulutukseltaan Heikkilä oli filosofian tohtori elektroniikan ja tietoliikennetekniikan opintosuunnalta. Ennen kansanedustajaksi valintaansa 2011 hän työskenteli mikroelektroniikan erikoistutkijana Turun yliopistossa. Tämän ohella Heikkilä oli sivutoiminen maanviljelijä kotitilallaan Marttilassa. == Poliittinen toiminta == Heikkilä liittyi Perussuomalaisiin heti puolueen perustamisen yhteydessä vuonna 1995. Sitä ennen hän oli Suomen Maaseudun Puolueen listalla ehdokkaana vuoden 1988 kunnallisvaaleissa sitoutumattomana sekä SMP:n jäsenenä vuoden 1992 kunnallisvaaleissa ja vuoden 1995 eduskuntavaaleissa. Keväällä 1995 Heikkilä valittiin SMP:n Varsinais- Suomen piirin sihteeriksi. Samana vuonna perustettiin uusi puolue Perussuomalaiset ja sille perustettiin uusi piiriyhdistys Perussuomalaisten Varsinais-Suomen piiri. Heikkilä valittiin uuden piirin ensimmäiseksi puheenjohtajaksi ja hän toimi PS:n Varsinais-Suomen piirin puheenjohtajana vuoden 2011 loppuun asti. Vuodesta 1996 alkaen Heikkilä oli pitkään mukana Perussuomalaisten ohjelmatyöryhmissä. Tiiviin ohjelmatyön hän lopetti puolueessa vasta vuonna 2011 ja osallistui sen jälkeen vielä PS:n maaseutuohjelman laatimiseen. Heikkilä valittiin eduskuntaan vuoden 2011 vaaleissa Varsinais-Suomen vaalipiiristä 6 199 äänellä. Eduskuntavaaleissa 2015 hän oli ehdokkaana, mutta ei tullut valituksi uudelleen. Vuoden 2011 maaliskuussa uutisoitiin, että Heikkilä oli perussuomalaisten silloisen puheenjohtajan Timo Soinin lisäksi ainoa henkilö, joka oli kuulunut perussuomalaisten puoluehallitukseen puolueen koko siihenastisen historian ajan. Heikkilä oli Varsinais-Suomen maakuntavaltuuston jäsen ja hän oli Marttilan kunnanvaltuuston jäsen vuoden 2000 vaaleista lähtien. Vuoden 2021 kuntavaaleissa Heikkilä toimi lisäksi espoolaisen puoluetoverinsa Tuomas Tähden suosittelijana. Vuoden 2009 europarlamenttivaaleissa Heikkilä oli ehdokkaana, mutta ei tullut valituksi. == Lähteet == Luokka:Kansanedustajat Luokka:Perussuomalaiset poliitikot Luokka:Marttilan kunnanvaltuutetut Luokka:Varsinais-Suomen aluevaltuutetut Luokka:Varsinais-Suomen vaalipiiri Luokka:Vuonna 1957 syntyneet Luokka:Vuonna 2024 kuolleet
Piramide Vincent

Piramide Vincent () on 4 215 metriä korkea vuori Valais'n Alpeilla, Italiassa. Se on osa Monte Rosan massiivia. == Aiheesta muualla == * SummitPost Luokka:Italian vuoret Luokka:Alppien vuoret
Wendenhorn

Wendenhorn on Urin Alpeilla, Sveitsissä, Wassenin ja Innertkirchenin kuntien rajalla sijaitseva 3 023 metriä korkea vuori.Wendenhorn, Switzerland Weather Forecast Mountain Forecast == Lähteet == Luokka:Alppien vuoret Luokka:Bernin kantonin vuoret Luokka:Sveitsin vuoret Luokka:Uri
Sustenhorn

Sustenhorn on Urin Alpeilla, Sveitsissä sijaitseva 3 503 metriä korkea vuori. ==Aiheesta muualla== * SummitPost Luokka:Alppien vuoret Luokka:Sveitsin vuoret Luokka:Bernin kantonin vuoret Luokka: Uri
Into the Wild (albumi)

Into the Wild on Uriah Heepin 23. studioalbumi, joka julkaistiin 15. huhtikuuta 2011. Sen julkaisi Frontiers Records sekä CD:nä että LP:nä. Albumi jäi basisti Trevor Bolderin viimeiseksi. Kappaleesta ”Nail on the Head” kuvattiin musiikkivideo. Lisäksi yhtye piti videopäiväkirjaa levyn äänityksistä. Kansikuvasta vastasi kreikkalaisamerikkalainen taiteilija Ioannis, joka on tehnyt kansia myös muun muassa Lynyrd Skynyrdille ja Styxille. == Kappaleet == ;A-puoli # # # # # # ;B-puoli # * # # # # ;Japanin-painos # * Hard Way to Learn ;Bonus Multimedia Videoclip * Nail on the Head == Kokoonpano == * Bernie Shaw – laulu * Mick Box – kitarat, laulu * Trevor Bolder – bassokitara, laulu * Russell Gilbrook – rummut, laulu * Phil Lanzon – kosketinsoittimet, laulu == Arvostelut == * Imperiumi: 6-/10 * Keskisuomalainen: positiivinenKeskisuomalainen: Levyarvio Viitattu 26.1.2019. == Lähteet == Luokka:Uriah Heepin albumit Luokka:Vuoden 2011 albumit
Kauko Tuupainen

Kauko Ilmari Tuupainen (s. 8. toukokuuta 1940 Kalajoki) on suomalainen entinen Perussuomalaisten kansanedustaja. ==Elämä== Tuupaisen isä oli pohjoiskarjalaista sukujuurta ja äiti oli Sortavalasta. Tuupainen syntyi evakkona Kalajoella. Hän on koulutukseltaan merkonomi ja ennen eläkkeelle siirtymistä hän oli ammatiltaan tilintarkastaja. Vuosina 1967–2006 Tuupainen oli sosialidemokraattisen puolueen jäsen ja 20 vuotta valtuustoryhmän jäsen, mutta erosi siitä vuonna 2006 ja perusti oman “Suomalaisten perusdemarien Spd- valtuustoryhmän”. Hänet valittiin eduskuntaan Keski-Suomen vaalipiiristä 4 977 äänellä vuoden 2011 vaaleissa. Tuupainen oli myös pitkäaikainen Jyväskylän kaupunginvaltuutettu (1977–1985, 1989–2016). Hänet on myös valittu Keski- Suomen liiton maakuntavaltuuston jäseneksi. Tuupainen on ollut Perussuomalaisten Keski-Suomen piiriyhdistyksen toinen varapuheenjohtaja. Tuupainen oli vuonna 2011 valitun eduskunnan iäkkäin kansanedustaja, kunnes Jörn Donner nousi varasijalta eduskuntaan vuonna 2013. Tuupainen toimi kauden ensimmäisessä istunnossa ikäpuhemiehenä. Vuoden 2015 eduskuntavaaleissa hän ei enää ollut ehdokkaana, vaikka ensiksi aikoikin pyrkiä toiselle kaudelle. ==Lähteet== ==Aiheesta muualla== * * Kauko Tuupaisen verkkosivusto Luokka:Kansanedustajat Luokka:Perussuomalaiset poliitikot Luokka:Suomen Sosialidemokraattisen Puolueen poliitikot Luokka:Jyväskylän kaupunginvaltuutetut Luokka:Keski-Suomen vaalipiiri Luokka:Vuonna 1940 syntyneet Luokka:Elävät henkilöt
Mikko Savola

Mikko Tapio Savola (s. 29. marraskuuta 1981 Ähtäri) on suomalainen keskustalainen poliitikko ja entinen puolustusministeri. Hänet valittiin kansanedustajaksi Vaasan vaalipiiristä eduskuntavaaleissa 2011. Savola toimi puolustusministerinä Marinin hallituksessa tammi−helmikuussa 2023. ==Elämä== Savola toimi vuodesta 2013 vuoden 2016 loppuun Suomen suurimman maanpuolustusjärjestön Reserviläisliitto ry:n puheenjohtajana. Hän työskentelee maatalousyrittäjänä ja on koulutukseltaan tradenomi. ==Poliittinen toiminta == Savola valittiin 19-vuotiaana vuonna 2001 Ähtärin kaupunginvaltuustoon, missä hän on toiminut sen jälkeen yhtämittaisesti. Vuosina 2005−2008 Savola oli kaupunginhallituksen jäsen. Vuoden 2009 vaalien jälkeen hänet valittiin kaupunginvaltuuston puheenjohtajaksi. Savola ilmoitti luopuvansa kaupunginhallituksen puheenjohtajan tehtävästä tultuaan valituksi kansanedustajaksi. Savola on toiminut Keskustan Etelä-Pohjanmaan piirin varapuheenjohtajana vuodesta 2010 ja vuodesta 2020 lähtien hän on toiminut piirin puheenjohtajana. Lisäksi hän on edustajana Etelä-Pohjanmaan sairaanhoitopiirin kuntayhtymän valtuustossa vuodesta 2009 alkaen vuosina 2011–2017 hän toimi Etelä-Pohjanmaan sairaanhoitopiirin yhtymävaltuuston puheenjohtajana. Etelä-Pohjanmaan liiton maakuntavaltuuston jäsenenä hän toimi vuosina 2005–2012. Vuodesta 2021 lähtien hän on toiminut jälleen maakuntavaltuutettuna toimien maakuntavaltuuston puheenjohtajana. Savola toimi vuosina 2005–2008 Etelä-Pohjanmaan Keskustanuorten puheenjohtajana. === Kansanedustajana === Savola pyrki eduskuntaan jo 24-vuotiaana vuonna 2007, sai 5 281 ääntä eikä tullut valituksi. Kevään 2011 eduskuntavaaleissa Savola sai 5 987 ääntä ja tuli valituksi kansanedustajaksi Vaasan vaalipiiristä. Vuoden 2015 eduskuntavaaleissa Savola sai kaikkiaan 8 476 ääntä ja tuli valituksi jatkokaudelle. Savolan äänimäärä oli vaalipiirin kuudenneksi suurin.Vaasan vaalipiiri - ehdokkaat Vuoden 2019 eduskuntavaaleissa Savola valittiin kansanedustajaksi 5 710 äänellä.Vaasan vaalipiiri Vuoden 2023 eduskuntavaaleissa Savola valittiin kansanedustajaksi 6 770 äänellä.Mikko Savola Savola on toiminut Naton parlamentaarisen yleiskokouksen (NatoPA]) Suomen valtuuskunnassa vuodesta 2011. Montrealin kokouksessa 25.11.2024 hänet valittiin NatoPA:n varapresidentiksi.https://yle.fi/a/74-20127273 == Yksityiselämä == Savola on naimisissa. Sotilasarvoltaan hän on reservin vääpeli. Savola toimi Ähtärin eläinpuiston hallituksen puheenjohtajana ja keskeisenä vaikuttajana pandojen hankkimisessa ja saamisessa Ähtäriin. == Lähteet == == Aiheesta muualla == * * Savolan virallinen kotisivu Luokka:Suomen Keskustan poliitikot Luokka:Suomen puolustusministerit Luokka:Nykyiset kansanedustajat Luokka:Ähtärin kaupunginvaltuutetut Luokka:Vaasan vaalipiiri Luokka:Vuonna 1981 syntyneet Luokka:Elävät henkilöt
Ville Vähämäki

Ville Petteri Vähämäki (s. 30. maaliskuuta 1979 Veteli) on suomalainen Perussuomalaisten kansanedustaja ja Oulun kaupunginvaltuuston jäsen vuodesta 2009. Hänet valittiin eduskuntaan vuoden 2011 vaaleissa Oulun vaalipiiristä. ==Tausta== Vähämäki varttui Vimpelissä, missä hän valmistui ylioppilaaksi 1998. Hän valmistui tietotekniikan diplomi-insinööriksi Oulun yliopistosta vuonna 2008. == Poliittinen ura == Vähämäki oli ensimmäistä kertaa ehdolla vuoden 2003 eduskuntavaaleissa sitoutumattomana Perussuomalaisten listalla ja liittyi puolueeseen vuonna 2004. Hän oli Vimpelin teknisen lautakunnan puheenjohtaja 2004–2008. Perussuomalaisiin Nuoriin Vähämäki liittyi vuonna 2005 ja toimi kaksi vuotta varapuheenjohtajana ja hallituksen jäsenenä vuoden 2011 loppuun. Hän on toiminut myös Perussuomalaisten puoluevaltuustossa ja puoluehallituksessa. Vähämäki oli ehdolla eduskuntaan Perussuomalaisten listalta ensimmäisen kerran eduskuntavaaleissa 2007, mutta ei tullut 243 äänellä valituksi. Vaaleissa 2011 hän sai 5 534 ääntä Oulun vaalipiiristä ja hänet valittiin kansanedustajaksi. Hän uusi paikkansa vuoden 2015 vaaleissa saaden 3 798 ääntä. Vuoden 2019 vaaleissa Vähämäki keräsi 5 074 ääntä, mikä riitti valituksi tulemiseen.Oulun vaalipiiri Eduskuntavaaleissa 2023 Vähämäki valittiin neljännelle kaudelleen 4 927 äänellä. Kunnallisvaaleissa 2008 Vähämäki valittiin 325 äänellä Oulun kaupunginvaltuustoon. Vähämäki oli valtuuston 4. varapuheenjohtaja 2011–2012. Hän uusi valtuustopaikkansa vaaleissa 2012 saaden Oulussa 643 ääntä. Kuntavaaleissa 2017 Vähämäki valittiin kolmannelle valtuustokaudelle 364 äänellä. == Lähteet == == Aiheesta muualla == * * Kotisivut Luokka:Nykyiset kansanedustajat Luokka:Perussuomalaiset poliitikot Luokka:Oulun kaupunginvaltuutetut Luokka:Oulun vaalipiiri Luokka:Suomalaiset insinöörit Luokka:Vuonna 1979 syntyneet Luokka:Elävät henkilöt
Reijo Hongisto

Reijo Henrik Hongisto (s. 16. huhtikuuta 1962 Alajärvi) on suomalainen poliitikko, kansanedustaja vuosina 2011–2019 ja Vimpelin kunnanvaltuutettu vuodesta 2005 vuoteen 2021. Siviiliammatiltaan Hongisto on vanhempi konstaapeli. Hän työskenteli poliisina vuodesta 1984 eduskuntaan valintaansa saakka. == Poliittinen ura == Hongisto valittiin eduskuntaan vuoden 2011 vaaleissa Vaasan vaalipiiristä 7 444 äänellä. Vaalikaudella hän oli hallintovaliokunnan ja maa- ja metsätalousvaliokunnan jäsen sekä liikenne- ja viestintävaliokunnan varajäsen. Vuoden 2015 eduskuntavaaleissa Hongisto valittiin jatkokaudelle hänen kerättyään vaaleissa kaikkiaan 6 736 ääntä.Vaasan vaalipiiri - hedokkaat Hän toimi varapuheenjohtajana maa- ja metsätalousvaliokunnassa ja jäsenenä työelämä- ja tasa-arvovaliokunnassa. Hongisto valittiin Vimpelin kunnanvaltuustoon ensimmäisen kerran vuoden 2004 vaaleissa. Hän oli kuntavaalien ääniharava Vimpelissä vuosina 2008 ja 2012. Hongisto valittiin neljännelle kaudelle valtuustoon vuonna 2017. Vuosina 2009–2012 hän oli kunnanhallituksen toinen varapuheenjohtaja ja vuodesta 2013 valtuuston ensimmäinen varapuheenjohtaja. Hän on ollut perussuomalaisten puoluehallituksen jäsen ja Etelä-Pohjanmaan piirin varapuheenjohtaja. Kesäkuussa 2017 Hongisto erosi 19 muun perussuomalaisen kansanedustajan kanssa perussuomalaisesta eduskuntaryhmästä ja siirtyi Uusi vaihtoehto -ryhmään, joka sai sittemmin nimen Sininen tulevaisuus. Hongisto oli ehdolla vuoden 2019 eduskuntavaaleissa.https://www.ilkka.fi/uutiset/maakunta/sinisen- tulevaisuuden-reijo-hongisto-lahtee-ehdolle-eduskuntavaaleihin-1.2712517 Vaaleissa hän keräsi kaikkiaan 1 333 ääntä, mutta ei tullut valituksi.Vaasan vaalipiiri == Lähteet == == Aiheesta muualla == * Luokka:Perussuomalaiset poliitikot Luokka:Korjausliikkeen poliitikot Luokka:Kansanedustajat Luokka:Vimpelin kunnanvaltuutetut Luokka:Vaasan vaalipiiri Luokka:Suomalaiset poliisit Luokka:Vuonna 1962 syntyneet Luokka:Elävät henkilöt
HMS Agincourt (1914)

HMS Agincourt oli Britannian kuninkaallisen laivaston taistelulaiva ensimmäisessä maailmansodassa, jonka aikana se osallistui muun muassa Skagerrakin taisteluun. == Hankinta == Brasilian hallitus tilasi aluksen nimellä Rio de Janeiro Armstrongin Elswickin telakalta, missä köli laskettiin jo marraskuussa 1906. Suunnitelmiin tehdyt muutokset keskeyttivät kuitenkin rakentamisen. Köli laskettiin toistamiseen 10. tammikuuta 1910 ja vielä muutettujen J. R. Perrettin tekemien suunnitelmien pohjalta 14. syyskuuta 1911 telakkanumerolla 792. Alus laskettiin vesille 22. tammikuuta 1913 ja valmistui 25. elokuuta 1914.Brook, Peter s. 140 Kumista saatujen tulojen romahtaessa ja Argentiinan kanssa olevien kiistojen lientyessä alus asetettiin myyntiin. Brasilian hallituksen edustajan Rotschildin saatua ohjeet aluksen myynnistä Venäjä, Italia, Ranska, Kreikka ja Osmanien valtakunta esittivät kiinnostuksensa. Viimeksi mainittu osti aluksen 1,2 miljoonalla punnalla sekä lupauksella maksaa aluksen viimeistelyn, mikä nosti lopullisen hinnan noin 3 miljoonaan puntaan. Se nimettiin samalla Sultan Osman I:ksi. Aluksen valmistuessa juuri ennen ensimmäistä maailmansotaa Britannia pakkolunasti 2. elokuuta 1914 aluksen ainoastaan vuorokautta ennen luovutusta estääkseen siirron mahdollisen vihollisen haltuun. Alus nimettiin HMS Agincourtiksi ja se liitettiin Suureen laivastoon. Alukselta poistettiin P- ja Q-tornien välinen siltarakenne ja samalla vähennettiin veneiden määrää etukannella. Taaempi kolmijalkainen masto muutettiin yksijalkaiseksi 1916 ja se poistettiin seuraavana vuonna kokonaan. Brasilia suunnitteli 1914 korvaavansa myymänsä aluksen samoin Armstrong Whitworthilta tilattavalla aluksella nimeltä Riachuelo, jonka rakennustyötä ei kuitenkaan koskaan edes aloitettu.Gardiner 1985, s. 405 == Palvelus == Agincourt liitettiin 7. syyskuuta 1914 Suuren laivaston 4. taistelulaivalaivueeseen. Skagerrakin taistelussa alus kuului 1. taistelulaivalaivueen 6. viirikköön ampuen 144 laukausta 12 tuuman pääaseillaan ja 111 laukausta kuuden tuuman apuaseillaan. Alukseen ei taistelussa osunut. Alus siirrettiin 2. taistelulaivalaivueeseen. Sodan päätyttyä alus oli 1919–1921 poistolistalle, mutta se palautettiin 1921 palvelukseen koetehtäviin Rosythissa.Brook, Peter s. 141 Alukselta poistettiin aseet ja se muutettiin liikuteltavaksi tukikohdaksi. Poiston yhteydessä aluksen tykkitornit poistettiin lukuun ottamatta 1 ja 2 tornia. Samalla tehtiin lisäpolttoaine- ja ammussäiliöt. Työt kuitenkin keskeytettiin myöhemmin samana vuonna Washingtonin laivastosopimuksen nojalla. Alus myytiin romutettavaksi 19. joulukuuta 1922 Rosyth Shipbreaking Companylle. ==Lähteet== * * * * === Viitteet === Luokka:Kuninkaallisen laivaston taistelulaivat Luokka:Armstrongin valmistamat alukset Luokka:Yhdistyneen kuningaskunnan ensimmäisen maailmansodan taistelulaivat